
SE APROBA,

PRIMĂRIA MUNICIPIULUI TIMISOARA



 P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr. U22007-001435/14.05.2007
REFERAT

privind aprobarea Planului Urbanistic de Detaliu “Bloc de locuinţe cu servicii la parter”, 
strada Lămâiţei nr. 11, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22007-001435/13.03.2007 privind aprobarea Planului Urbanistic de Detaliu “Bloc de locuinţe cu servicii la parter”, strada Lămâiţei nr. 11, Timişoara;


Având în vedere prevederile Certificatului de Urbanism nr. 6736/13.11.2006;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Bloc de locuinţe cu servicii la parter”, strada Lămâiţei, nr. 11, Timişoara. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Avand in vedere specificul documentatiei de urbanism depuse, respectiv „ imobil locuinte colective” si impactul asupra vecinatatilor deja construite se impune prezentarea acordului notarial , conform reglementarilor Ordinului ministrului transporturilor, constructiilor si turismului pentru aprobarea normelor metodologice de aplicare a Legii nr. 50/1991 privind autorizarea executarii lucrarilor de constructii, Anexa 2. lit. b.4.
            Planul Urbanistic de Detaliu “Bloc de locuinţe cu servicii la parter”, strada Lămâiţei nr. 11, Timişoara este elaborat de proiectantul S.C. „Atelierele Arhitech” SRL, proiect nr. 87/LAM/06, la cererea beneficiarului Filip Eugen Adrian şi soţia Filip Patricia, Negrişanu Răzvan Gabriel şi soţia Negrişanu Daniela Luciana..
Terenul studiat în cadrul documentaţiei este situat în intravilanul municipiului Timişoara, în partea de sud – vest a oraşului zona Freidorf. In conformitate cu PUG Timişoara zona studiata este cuprinsa in UTR nr. 58 cu destinatia de locuinte si functiuni complementare. Terenul studiat prin PUD este este delimitat de locuinte colective in regim de inaltime P+4E.
            Suprafaţa totală studiată în cadrul  Planul Urbanistic de Detaliu “Bloc de locuinţe cu servicii la parter”, strada Lămâiţei nr. 11, Timişoara este de 971 mp şi este proprietatea comună a lui Negrişanu Răzvan Gabriel căsătorit cu Negrişanu Daniela Luciana (bun comun ½ parte), Filip Eugen Adrian căsătorit cu Filip Patricia (bun comun ½ parte), înscris în C.F. nr. 5129 / Freidorf, având nr. cadastral 411/1/c, 412/1/c. Terenul apare în CF – “Pământ industrie”.
Prin documentatie se propune realizarea unui imobil destinat locuintelor colective şi amenajarea unui acces auto între străzile Lămâiţei şi Virgil Simionescu precum şi o propunere de amenajare a zonei verzi din jurul bălţii existente intr-o zona  de agrement.
Drumul de acces va avea caracteristicile necesare pentru satisfacerea exigenţelor de securitate, apărare contra incendiilor şi protecţiei civile. Vor fi respectate căile de intervenţie pentru maşinile de pompieri prevăzute în Normativul P118/1998.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.
Indicii de construibilitate propuşi prin documentaţie sunt:


POT maxim = 55 % 

CUT maxim = 4,5


Regimul de înaltime maxim de S+P+5+Er

            H maxim = 26.00 m fata de cota 0.00

Indicii de construibilitate avizati in Comisia de Amenajare a Teritoriului si Urbanism  15/04.04.2007 si recomandati de catre Directia de Urbanism:
POT maxim = 40 %

CUT maxim = 3

Regimul de inaltime maxim S/D+P+4E+M/ Er


Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planului Urbanistic de Detaliu “Bloc de locuinţe cu servicii la parter”, strada Lămâiţei, nr. 11, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

